BSC-LT/ACAData huggingface dataset:
[ca] El següent treball de fi de grau és un glossari de la terminologia castellera que recull una traducció del lèxic català-anglès. A més, també inclou definicions en tots dos idiomes i una breu justificació de la traducció escollida en anglès. Per a dur a terme aquest glossari, s'ha buscat informació sobre la història dels castells, textos primaris per veure d'on provenen els diversos mots i s'ha fet una recerca exhaustiva en els diversos portals lingüístics on es pot trobar informació sobre aquest fet cultural. Els propòsits del treball són tres: establir uns primers criteris en aquesta branca d'estudi poc estudiada, tenir una proposta de traducció dels mots disponible per obrir els castells internacionalment, i finalment que les colles castelleres angloparlants tinguin un glossari en el qual basar-se. Com que sóc participant activa del món dels castells, l'empirisme i la intuïció han estat factors claus per a dur a terme aquesta recerca i posterior traducció. A més, l'ajuda de persones estudioses d'aquest àmbit ha ajudat considerablement al resultat final. Aquest treball, per tant, se centra en un àmbit de recerca molt concret que consta de poques directrius. Tot i així, ha complert els objectius proposats en un principi: aconseguir unes opcions vàlides en anglès del lèxic casteller.

[en] This essay is a glossary about human tower terminology that collects a lexicon Catalan-English translation. It also includes definitions in both languages and a brief justification in English about the translation. To carry out this glossary, I have searched information about human tower history, primary texts to see where the words come from and finally made an exhaustive research in different linguistic portals to find where the information about this cultural fact was. This work has three aims: to establish some initial criteria in this branch of knowledge, as it has not been widely studied; to propose a version of the words; and finally to help English-speaking human tower teams to have a glossary. As an active participant in human towers world, empiricism and intuition have been key factors to carry out this research and then the translation. I have also been helped by people specialized in human towers. This work, then, focuses in a research scope really concrete with very few guidelines. However, it has achieved its goal: to have a valid human towers' English lexicon.
[ca] Aquesta tesis investiga les fonts de valor de la banca relacional per les empreses. Després d'un primer capítol introductori, el Capítol 2 revisa les contribucions més rellevants en la literatura de la banca relacional. El Capítol 3 adreça la pregunta si la banca relacional és compatible amb la competència bancària, usant dades d'una enquesta a petites empreses d'Estats Units. El resultat principal és que les tecnologies de banca relacional poden ser usades en les mercats bancaris més competitius sempre i quan les empreses es comprometin a demanar prestat de un sol banc. El Capítol 4 proposa una estratègia empírica per tal de discriminar entre les prediccions teòriques oposades de tenir una relació banc-empresa exclusiva: estimar l'efecte diferencial en el cost i la disponibilitat del crèdit segons el grau de competència bancària. El Capítol 5 estudia l'efecte de la banca relacional en la rendibilitat de l'empresa. Pels dos últims capítols s'utilitzen dades de panel de 70,000 petites i mitjanes empreses espanyoles (1993-2004). Els resultats són consistents amb la visió que els bancs s'apropien majoritàriament del valor generat en les relacions properes amb les empreses sempre i quan no s'enfrontin a la competència d'altres prestadors.

[en] This thesis investigates the sources of the value of lending relationships to the borrowing firm. After a first introductory chapter, Chapter 2 reviews the most relevant contributions to the relationship lending literature. Chapter 3 addresses the question of whether relationship lending is compatible with banking competition, using a survey of small firms in the United States. The main result is that relationship lending technologies are used in the most competitive banking markets as long as firms commit to borrowing from a single lender. Chapter 4 proposes an empirical strategy to disentangle the opposite theoretical predictions of exclusive bank-firm relationships: estimate the differential effect on cost and availability of credit depending on banking market concentration. Chapter 5 studies the effect of relationship lending on firm performance. For the last two chapters we use a panel dataset of 70,000 small and medium Spanish firms (1993-2004). The results are consistent with the view that banks appropriate most of the value generated through close relationships with its borrowers as long as they do not face competition from other lenders.
[ca] El projecte que es presenta busca conèixer l'experiència dels professionals infermers quan han de brindar cures a una persona d'ètnia gitana que es troba en procés d'últims dies de vida. La bibliografia és escassa en aquest camp però està documentat que el fet d'atendre a persones amb una cultura diferent a la pròpia pot esdevenir un handicap a l'hora de treballar i de realitzar un tenir cura eficaç. L'ètnia gitana porta molts anys convivint entre la població i és per aquest motiu que el treball està enfocat en saber com és la relació terapèutica, si s'esdevenen conflictes o si, en canvi, l'adaptació és mútua i el tenir cura no dista del que es brinda habitualment. El projecte es basa en un estudi qualitatiu utilitzant la Teoria Fonamentada com a metodologia amb l'objectiu de crear una teoria substantiva que descrigui la relació terapèutica i pugui ser útil per als professionals per saber com actuar en situacions similars i també que serveixi de base per a futurs estudis en aquest camp. La realització d'aquest estudi es durà a terme amb professionals d'una Unitat de Cures Pal·liatives i d'un PADES utilitzant la investigació-acció i grups de discussió; l'anàlisi dels resultats es realitzarà amb el Mètode de Comparacions Constants que donarà la possibilitat de fonamentar la teoria substantiva.

[en] This project seeks to know the experience of nursery professionals when they provide end-of-life caring to a gypsy person. The literature is scarce on this field but it shows that to take care of people from a different culture might be a handicap when it comes to proceed and develop an effective care. Gypsy people has lived many years among the major population and it is for this reason that this project is focused on knowing how is the therapeutic relationship, if conflicts occur or, on the contrary, if the adaptation is from both parts and the caring is not different from what is provided regularly./nThis project is based on a qualitative study using the Grounded Theory as a methodology to create a substantive theory that would describe the therapeutic relationship, may be useful for the professionals to know how to act in similar situations and as a basis for future studies on this field. The project will be done with professionals from a Palliative Care Unit and from a PADES group, using the action-research and focal groups, and analyzing the results through the Constant Comparative Method that will enable to build the substantive theory.
[ca] Aquesta tesi presenta SIMPLE (Estimador de Localització de Punts basat en Illuminació Estructurada), una nova tècnica de super-resolució en mi- croscòpia de fluorescència. Mitjançant la combinació d'una il·luminació estructurada amb ones estacionàries i la Microscòpia de Localització de Molècules Úniques (SMLM), SIMPLE aconsegueix millores significati- ves en la precisió de localització. Els resultats experimentals demostren un increment del doble en la precisió de localització sobre una àrea de visualització de 400 μm2, validant l'efectivitat pràctica de SIMPLE. A més, aquesta tesi presenta meLM (Microscòpia de Localització Mi- llorada per Modulació) com a concepte més ampli que engloba tècniques com MINFLUX, SIMPLE i altres. Les simulacions realitzades en aquest estudi confirmen les prediccions teòriques sobre la millora en la precisió de localització de SIMPLE a tota l'àrea de visualització. A més a més, la tesi proposa una ampliació de SIMPLE per a la mesu- ra directa de les dimensions de nanoestructures disperses, la qual cosa té el potencial per superar les limitacions imposades per SMLM. Encara que no s'han realitzat mesures reals de les dimensions, aquesta proposta posa de manifest l'aplicació prometedora de SIMPLE en els experiments de mesura de nanoestructures. En resum, SIMPLE demostra el poder de la il·luminació estructurada en l'avanç de la imatge de super-resolució. La tesi estableix SIMPLE com una tècnica clau dins del marc més ampli de meLM i suggereix el seu potencial per a experiments de mesura precisa de dimensions de nanoestructures.

[en] This thesis introduces SIMPLE (Structured Illumination based Point Lo- calization Estimator), a novel super-resolution technique in fluorescence microscopy. By combining standing-wave patterned illumination with single-molecule localization microscopy (SMLM), SIMPLE achieves sig- nificant improvements in localization precision. Experimental results demonstrate a 2-fold enhancement in localization precision over a 400 μm2 field of view, validating the practical effectiveness of SIMPLE. Additionally, this thesis presents meLM (Modulation-Enhanced Lo- calization Microscopy) as a broader concept that encompasses techniques like MINFLUX, SIMPLE, and others. The simulations conducted in this study confirm the theoretical predictions of SIMPLE's improved local- ization precision throughout the field of view. Furthermore, the thesis proposes an extension of SIMPLE for direct size measurement of sparse nano-structures, which has the potential to overcome limitations imposed by SMLM. Although actual size measure- ments have not been performed, this proposal highlights the promising application of SIMPLE in nano-structure sizing experiments. In summary, SIMPLE demonstrates the power of patterned illumi- nation in advancing super-resolution imaging. The thesis establishes SIMPLE as a key technique within the broader framework of meLM, and suggests its potential for precise nano-sizing experiments.
[ca] Aquesta tesi doctoral investiga la relació entre la temperatura i la mortalitat a diferents escales espacials i temporals, abordant un tema crucial en el context de l'augment de les temperatures degut al canvi climàtic antropogènic. La tesi està estructurada al voltant de tres àrees d'investigació que aporten innovació al camp de l'epidemiologia ambiental. En primer lloc, introdueix els models espacials bayesians no lineals de retard distribuït (SB-DLNM, de l'anglès spatial Bayesian distributed lag non-linear models), un nou enfocament estadístic per estimar les associacions retardades no lineals entre temperatura i mortalitat en àrees menudes. En segon lloc, utilitza models epidemiològics per transformar les prediccions meteorològiques, que s'estenen fins a dues setmanes, en impactes relacionats amb la temperatura. En tercer lloc, transforma projeccions de canvi climàtic fins a final de segle, també utilitzant aquests models epidemiològics. Els resultats d'aquesta tesi tenen implicacions significatives per a la presa de decisions, les estratègies de prevenció i els avanços en l'epidemiologia ambiental. Els SB-DLNMs demostren la capacitat d'estimar riscos fiables que varien geogràficament en àrees menudes, i el nou marc mostra potencial per a estudis més enllà de l'anàlisi en àrees menudes. Analitzant dades meteorològiques i climàtiques a diferents escales temporals, la investigació dona suport al desenvolupament de sistemes d'alerta primerenca més efectius enfocats als impactes de la calor i el fred en la salut, i proporciona informació sobre els impactes en la salut sota diferents escenaris de canvi climàtic.

[en] This PhD thesis investigates the relationship between temperature and mortality at different spatial and temporal scales, addressing a crucial issue in the context of rising temperatures due to anthropogenic climate change. The thesis is structured around three research areas that bring innovation to the field of environmental epidemiology. First, it introduces spatial Bayesian distributed lag non-linear models (SB-DLNMs), a novel statistical approach for estimating lagged non-linear temperature-mortality associations in small areas. Second, it uses epidemiological models to transform weather forecasts, extending up to two weeks, into temperature-related impacts. Third, it transforms climate change projections up to the end of the century, also using these epidemiological models. The findings from this thesis have significant implications for decision-making, prevention strategies, and advancements in environmental epidemiology. SB-DLNMs demonstrate the ability to estimate reliable geographically varying risks in small areas, and the new framework shows potential beyond small-area analysis. By integrating weather and climate data across different temporal scales, the research supports the development of more effective heat-cold-health early warning systems, and provides insights into the health impacts under different climate change scenarios.
[ca] En aquesta tesi s'explora l'ús de descriptors basats en la covariància per tal de traslladar la observació de característiques dins de regions d'interès a un determinat espai descriptiu que utilitzi les matrius de covariància de les característiques com a signatures discriminatives de les dades. Aquest espai constitueix la varietat de les matrius simètriques definides positives, amb la seva pròpia mètrica i consideracions analítiques, en la que podem desenvolupar diferents mètodes de machine learning per al reconeixement de patrons. Sigui quin sigui el domini de les característiques, ja siguin observacions visuals en imatges 2D, característiques de forma en núvols de punts 3D, gestos i moviment en seqüències d'imatges de profunditat, o informació de densitat en imatges mèdiques en 3D, l'espai del descriptor de covariància actua com un pas d'unificació en el repte de mantenir un marc de treball comú per a diverses aplicacions.

[en] This dissertation explores the use of covariance-based descriptors in order to translate feature observations within regions of interest to a descriptor space using the feature covariance matrices as discriminative signatures. This space constitutes the particular manifold of symmetric positive definite matrices, with its own metric and analytical considerations, in which we can develop several machine learning algorithms for pattern recognition. Regardless of the feature domain, whether they are 2D image visual cues, 3D unstructured point cloud shape features, gesture and motion measurements from depth image sequences, or 3D tissue information in medical images, the covariance descriptor space acts as a unifying step in the task of keeping a common framework for several applications.
[ca] L'augment de l'obesitat promou l'estudi de l'etiologia dels trastorns alimentaris. A més dels factors genètics, socials i metabòlics, l'obesitat es deu a la ingesta excessiva i hi ha una elevada recaiguda a hàbits alimentaris anormals per factors ambientals associats al menjar. El consum de menjar d'alta pal•latabilitat s'assembla al de substàncies addictives donat que implica els sistemes cerebrals de recompensa produint adaptacions comportamentals comparables. Tanmateix, el mecanisme de transició d'un consum normal de menjar a un consum patològic excessiu es coneix poc. Els models animals són molt importants per conèixer els mecanismes d'aquests processos patològics i eines excel•lents per trobar noves dianes farmacològiques, així com per avaluar el risc/benefici de possibles nous tractaments. Hem centrat el nostre treball en l'estudi de noves dianes per als trastorns alimentaris emprant nous models animals posats a punt en el nostre laboratori. Primer, hem estudiat els efectes del bloqueig crònic del sistema endocannabinoide com un tractament anti-obesitat en un nou model d'obesitat induïda en rates i la implicació del sistema endocannabinoide en els processos cognitius i metabòlics en ratolins emprant nous sistemes comportamentals. Segon, hem validat nous models de recaiguda i frustració en ratolins per estudiar aquests elements claus en el desenvolupament de l'obesitat.

[en] The rapid increase of obesity has encouraged the study of the aetiology of eating disorders. Besides genetic, social and metabolic factors, obesity is caused by over-eating and has high rate of relapse to abnormal food-taking habits, which is mainly provoked by food-associated cues. High-palatable food intake shares similarities with the consumption of addictive drugs since it engages brain reward systems and produces comparable behavioural adaptations. However, the mechanism of the transition from normal food consumption to pathological over-eating remains obscure. Animal models are crucial to study the underlying mechanisms and are also excellent tools to facilitate the research of new pharmacological targets and to evaluate the benefit/risk ratio of potential novel treatments. We have focussed our research in the study of novel potential targets for eating disorders using new animal models developed in our laboratory. Firstly, we investigated the effects of the chronic blockade of the endocannabinoid system as anti-obesity treatment in a novel model of diet-induced obese rats and the role of the endocannabinoid system on cognitive processes and metabolism in mice using new behavioural devices. Secondly, we validated new sophisticated behavioural models of relapse and frustration in mice to investigate these key elements in the development of overeating.
[ca] Una gran quantitat d'evidències suggereixen que l'esclerosi lateral amiotròfica (ELA) i la demència frontotemporal (DFT) formen part d'un contínuum clínic, patològic i genètic. L'expansió d'un hexanucleòtid al gen C9orf72 és l'alteració genètica més freqüent en els pacients amb ELA/DFT. L'ús de les tecnologies d'ultraseqüenciació ha iniciat una nova era en l'estudi de les malalties humanes. Aquests mètodes han permès el descobriment d'una gran quantitat de gens associats a l'ELA i la DFT. Aquesta tesi se centra en estudiar el contínuum genètic en l'espectre ELA/DFT. Així doncs, s'ha estudiat el paper de l'expansió de l'hexanucleòtid a C9orf72 en pacients amb ELA i DFT. També s'ha estudiat el rol dels gens CHCHD10 i TUBA4A, dos gens que recentment s'ha demostrat que causen ELA, en pacients espanyols amb ELA i/o DFT. Finalment, l'exoma de pacients amb ELA/DFT no portadors de l'expansió a C9orf72 s'ha seqüenciat per tal d'estudiar el component genètic associat a l'espectre ELA/DFT lliures de l'alteració genètica més comuna.

[en] There are overwhelming evidences that amyotrophic lateral sclerosis (ALS) and frontotemporal dementia (FTD) are part of a clinical, pathological and genetic continuum. The C9orf72 repeat expansion is the most common genetic defect among ALS/FTD patients. Besides, the use of next generation sequencing technologies has launched a new era in the study of human diseases. These approaches have unraveled an unprecedented amount of genes associated with both ALS and FTD. This work focuses on the study of the genetic overlap in the ALS/FTD spectrum. In this context, we have studied the C9orf72 expansion mutation in ALS and FTD patients. Also, we have assessed the role of CHCHD10 and TUBA4A, two genes recently found to cause ALS, in Spanish patients with ALS and/or FTD. Finally, we have performed whole-exome sequencing in ALS/FTD patients without the C9orf72 expansion mutation to study the genetic profile of these cases free from the most common genetic defect related to these neurodegenerative disorders.
[ca] En el context de l'emergència climàtica actual, ha crescut la preocupació pels efectes de les temperatures extremes en la salut infantil, tot i que els seus impactes en el desenvolupament cerebral dels infants no s'han investigat. Aquesta tesi ha investigat els efectes de l'exposició a la temperatura sobre l'estructura i funció cerebrals dels nens i nenes, identificant possibles períodes de susceptibilitat. Els tres estudis inclosos en aquesta tesi es van dur a terme en el marc del Generation R Study, una cohort de naixements a Rotterdam. Les temperatures ambientals a nivell residencial es van estimar amb el model d'alta resolució UrbClim. Els nens i nenes van participar en tres ressonàncies magnètiques cerebrals als 8, 10 i 14 anys, on es van avaluar la microestructura, la macroestructura i la connectivitat funcional del cervell. L'exposició a temperatures extremes es va associar amb una menor integritat de la microestructura de la substància blanca, un creixement més lent del tàlem i l'hipocamp, i una menor connectivitat funcional en tres xarxes cerebrals. Els infants de barris amb un menor nivell socioeconòmic van ser més susceptibles a l'exposició al fred. Aquests resultats suggereixen que l'exposició a temperatures altes i baixes durant el desenvolupament infantil pot afectar a l'estructura i la funció del cervell, potencialment influint el desenvolupament conductual i cognitiu dels nens i nenes.

[en] In the context of the ongoing climate change emergency, there is growing concern about the impacts of increasingly extreme temperatures on children's health, but the effects of extreme temperatures on children's brain development remain underexplored. This thesis investigated the effects of temperature exposure on brain structure and function in children, identifying potential susceptibility periods. The three studies of this thesis were embedded within the Generation R Study, a birth cohort in Rotterdam. Residential-level ambient temperatures were estimated with the high-resolution climate model UrbClim. Children underwent three magnetic resonance imaging brain scans at mean ages 8, 10, and 14, in which brain microstructure, macrostructure, and functional connectivity were assessed. Results showed that exposure to extreme temperatures was associated with poorer white matter integrity, slower growth of the thalamus and hippocampus, and lower functional connectivity in three resting-state networks. Children in lower socioeconomic status neighbourhoods were more susceptible to cold exposure. These results suggest that exposure to high and low temperatures during childhood may affect brain structure and function, potentially influencing children's behavioural and cognitive development.